*Likumprojekts*

**Grozījumi likumā „Par valsts un pašvaldību finanšu līdzekļu un mantas izšķērdēšanas novēršanu”**

 Izdarīt likumā „Par valsts un pašvaldību finanšu līdzekļu un mantas izšķērdēšanas novēršanu” (Latvijas Republikas Saeimas un Ministru Kabineta Ziņotājs, 1995, 17.nr.; 1997, 5.nr.; 2001, 24.nr.; 2002, 14.nr.; 2008, 8., 24.nr., Latvijas Vēstnesis, 2009, 157.nr.; 2010, 148.nr.) šādus grozījumus:

1. Papildināt likumu ar 6.3 pantu šādā redakcijā:

„6.3 pants. Kapitālsabiedrību nekustamā īpašuma iznomāšanas noteikumi

(1) Ja kapitālsabiedrība veic sava nekustamā īpašuma iznomāšanu, tai ir pienākums nodrošināt kapitālsabiedrības nekustamā īpašuma iznomāšanas kārtības izstrādāšanu un tās publisku pieejamību savā mājaslapā, ja tāda ir, vai arī nodrošina kārtības publisku pieejamību kapitālsabiedrības telpās.

(2) Kapitālsabiedrība, lai nodrošinātu informācijas par iznomāšanai paredzēto un jau iznomāto nekustamo īpašumu publisku pieejamību, bez maksas publicē to valsts akciju sabiedrības „Valsts nekustamie īpašumi” mājaslapā internetā:

1. desmit darba dienas pirms līguma noslēgšanas publicē vismaz šādu informāciju: nekustamā īpašuma adresi, kadastra numuru, platību, lietošanas mērķi un paredzamo līguma darbības termiņu;
2. desmit darba dienas pēc līguma noslēgšanas publicē vismaz šādu informāciju: nekustamā īpašuma adresi, kadastra numuru, platību, lietošanas mērķi, nomnieku, nomas maksas apmēru un līguma darbības termiņu.

(3) Šo pantu var nepiemērot gadījumos, ja kapitālsabiedrība savu nekustamo īpašumu iznomā personām, kuras sniedz sabiedriskos pakalpojumus un kurām ir ekskluzīva licence attiecīgo sabiedrisko pakalpojumu sniegšanā, valsts iestādēm pašvaldību iestādēm, atvasinātām publiskām personām un publisko tiesību juridiskajām personām valsts pārvaldes uzdevumu izpildei, un gadījumos, ja nomnieks ir sabiedrība, kas ar kapitālsabiedrību atrodas viena koncerna sastāvā, un tas ir noteikts kapitālsabiedrības nekustamo īpašumu iznomāšanas kārtībā.”

1. Papildināt 10. pantu ar ceturto daļu, šādā redakcijā:

„(4) Šā panta pirmās daļas noteikumi neattiecas uz finanšu līdzekļu un mantas nodošanu valsts iestādēm, pašvaldību iestādēm, atvasinātām publiskām personām un publisko tiesību juridiskajām personām valsts pārvaldes uzdevumu izpildei.”

Finanšu ministrs A.Vilks

Valsts sekretāre S.Bajāre

08.12.2011 13:21

294

K. Cirsis

67095457; Kaspars.Cirsis@fm.gov.lv